7 geheime van mense wat spaar | SARIE
7 geheime van mense wat spaar	deur Carmen Botma
Jip, dit wil gedoen wees. En kán gedoen word! Spaar gaan nie net oor geld wegsit nie, maar ook oor slim en kreatief wees met dit wat jy besit en dit wat jy koop.
1. Bespreek jou vlugte een op ’n slag. Moet liewer nie retoervlugte koop nie, omdat individuele pryse soms goedkoper is. Vergelyk ook pryse en bespreek jou vlugte by verskillende lugdienste.
2. Vlieg op Dinsdae, Woensdae en Saterdae. Dis gewoonlik goedkoper!
3. Plaas ’n koekie seep tussen jou truie om vismotte weg te hou. Doen dit ook as jy winterkomberse in ’n kas bêre. Dit ruik baie lekkerder as motbolle.
4. Laat jou handsakke op ’n rak lê, want as hulle hang, rek die leer vinniger uit.
5. Gaan saam met vriende Makro toe. Só kan julle gebruik maak van spesiale aanbiedinge en in groot maat koop en dit tussen julle verdeel.
6. Stel ’n tydlimiet aan jouself. Gaan winkels toe tydens jou middagete – hoe minder tyd jy het om in winkels rond te loop, hoe minder is die kans dat jy koop.
7. Draai die sitplekkussings van jou rusbank gereeld om, so ook jou matras. Albei sal langer hou.
BRONNE: A Small Life, Lounette Fourie (SARIE se dekorrekakteur)
Die naweek is die Blitsbokke weer op die veld vir die derde toernooi in wêreldrugby se sewesreeks in Wellington, Nieu-Seeland. Maar dis ook ’n bittersoet toernooi vir hulle. Die blitsige Seabelo Senatla groet hierna sewesrugby en sluit hom by die Stormers …